Document ID: 32002D0635

Id-Deċiżjoni tal-Kummissjoni
tal-31 ta’ Lulju 2002
li temenda d-Deċiżjonijiet 92/160/KEE, 92/260/KEE u 93/197/KEE dwar l-importazzjoni taż-żwieme irreġistrati mit-Turkija u li tħassar id-Deċiżjoni 98/404/KE
(notifikata taħt dokument numru C(2002) 2878)
(Test b’ rilevanza għall-AEE)
(2002/635/KE)
IL-KUMMISSJONI TAL-KOMUNITAJIET EWROPEJ,
Filwaqt li kkunsidrat it-Trattat li jwaqqaf il-Komunità Ewropea,
Filwaqt li kkunsidrat id-Direttiva tal-Kunsill 90/426/KEE tas-26 ta’ Ġunju 1990 dwar il-kundizzjonijiet sanitarji ta’ l-annimali li jirregolaw il-moviment u l-importazzjonijiet minn pajjiżi terzi ta’ ekwini [1], kif emendata l-aħħar bid-Deċiżjoni tal-Kummissjoni 2002/160/KE [2], u partikolarment l-Artikoli 13, 15, 16 u l-Artikolu 19(i) u (ii) tagħha,
Filwaqt li kkunsidrat id-Direttiva tal-Kunsill 91/496/KEE tal-15 ta’ Lulju 1991 li tistabbilixxi l-prinċipji li jirregolaw l-organizzazzjoni ta’ verifiki veterinarji fuq l-annimali li jidħlu fil-Komunità minn pajiżi terzi u li temenda d-Direttivi 89/662/KEE, 90/425/KEE u 90/675/KEE [3], kif emendata l-aħħar bid-Direttiva 96/43/KE [4], u partikolarment l-Artikolu 18 tagħha,
Billi:
(1) Id-Deċiżjoni tal-Kunsill 79/542/KEE [5], kif l-aħħar emendata bid-Deċiżjoni 2001/731/KE [6], li tistabbilixxi lista ta’ pajjiżi terzi li minnhom l-Istati Membri jawtorizzaw l-importazzjonijiet ta’ l-annimali bovini, majjali, ekwini, nagħaġ u mogħoż, laħam frisk u prodotti tal-laħam tinkludi lit-Turkija fit-2 Parti ta’ l-Anness, u b’hekk tippermetti biss l-importazzjoni ta’ żwiemel irreġistrati.
(2) Taħt id-Deċiżjoni tal-Kummissjoni 92/160/KEE tal-5 ta’ Marzu 1992 li tistabbilixxi r-reġjunalizzazzjoni ta’ xi pajjiżi terzi għall-importazzjonijiet ta’ l-ekwini [7], kif l-aħħar emendata bid-Deċiżjoni 2001/622/KE [8], dwar it-Turkija, l-ammissjoni u dħul mill-ġdid termporanji biss huma permessi għal żwiemel irreġistrati, u biss minn sitt provinċji.
(3) Il-kundizzjonijiet sanitarji u l-attestazzjoni veterinarja għall-ammissjoni temporanja, l-importazzjonijiet permanenti u dħul mill-ġdid ta’ żwiemel irreġistrati huma armonizzati u stabbiliti rispettivament fid-Deċiżjonijiet tal-Kummissjoni 92/260/KEE [9] u 93/197/KEE [10], it-tnejn kif l-aħħar emendati bid-Deċiżjoni 2001828/KE [11], u d-Deċiżjoni tal-Kummissjoni 93/195/KEE [12], kif l-aħħar emendata bid-Deċiżjoni 2001/611/KE [13].
(4) Fil-każ tat-Turkija, il-kundizzjonijiet sanitarji ta’ l-annimali u l-attestazzjoni veterinarja huma stabbiliti għall-ammissjoni temporanja u dħul mill-ġdid wara l-esportazzjoni temporanja ta’ żwiemel irreġistrati rispettivament fid-Deċiżjonijiet 92/260/KEE u 93/195/KEE.
(5) Billi fil-kors ta’ żjara ta’ spezzjoni mill-Kummissjoni lit-Turkija fl-1998, dehru ħafna difetti fil-proċeduri għall-esportazzjoni taż-żwiemel mit-Turkija lejn il-Komunità, il-Kummissjoni addottat id-Deċiżjoni 98/404/KE tat-12 ta’ Ġunju 1998 li tintroduċi miżuri protettivi dwar l-importazzjoni ta’ l-ekwini mit-Turkija [14], kif l-aħħar emendata bid-Deċiżjoni 2000/507/KE [15].
(6) Wara l-addozzjoni tad-Deċiżjoni 98/404/KE, l-awtoritajiet kompetenti tat-Turkija kkomunikaw lill-Kummissjoni l-miżuri mmirati sabiex itejbu s-sorveljar veterinarju u l-attestazzjoni ta’ l-esportazzjoni bbażati fuq ir-rakkomandazzjonijiet magħmula mill-Kummissjoni wara dik iż-żjara ta’ spezzjoni.
(7) Oltre, l-awtoritajiet kompetenti, assistiti mis-settur privat taż-żwiemel lestew programm ta’ sorveljanza ta’ glanders li nkluda wkoll sorveljanza għall-marda taż-żwiemel Afrikana u d-durina, u taw rapport finali lill-Kummissjoni f’ Aprtil 2001. Il-programm ta’ sorveljanza kkonferma dwar il-prevalenza tal-glanders is-sejbiet tal-missjoni mwettqa fl-1998. Numru kbir ta’ mallein reactors identifikati fost iż-żwiemel mhux irreġistrati, bgħula u ħmir inqerdu u ġew ikkompensati.
(8) Għalhekk jidher xieraq li jiġu permessi l-ammissjoni temporanja u d-dħul mill-ġdid wara l-esportazzjoni temporanja ta’ żwiemel irreġistrati fil-Komunità u l-importazzjonijiet permenenti ta’ żwiemel irreġistrati minn dawk il-provinċji fit-Turkija elenkati fid-Deċiżjoni 92/160/KEE taħt il-kundizzjonijiet sanitarji ta’ l-annimali stabbiliti għal żwiemel minn żoni ta’ sitwazzjoni epidemjoloġika simili. Iżda, t-testijiet sanitarji meħtieġa skond il-kundizzjonijiet rilevanti għall-importazzjoni għandhom jitwettqu fil-laboratorji maqbula mill-Istat Membru destinatarju.
(9) Id-Deċiżjonijiet 92/160/KEE, 92/260/KEE u 93/197/KEE għandhom għalhekk jiġu emendati b’ dan il-mod u d-Deċiżjoni 98/404/KE tiġi mħassra.
(10) Il-pajjiżi li jidhru fuq il-lista li huma identifikati skond il-kodiċijiet ISO alpha 2 użati mil-leġislazzjoni Komunitarja għan-nomenklatura tal-pajjiżi u t-territorji għall-kummerċ estern, b’mod speċjali r-Regolament tal-Kummissjoni (KE) Nru 2032/2000, l-istat proviżorju ta’ dawn il-kodiċijiet għandu jiġi speċifikat fejn xieraq.
(11) Il-miżuri previsti f’ din id-Deċiżjoni huma skond l-opinjoni tal-Kumitat Permanenti dwar il-Katina ta’ l-Ikel u s-Saħħa ta’ l-Annimali; the Food Chain and Animal Health,
ADDOTTAT DIN ID-DEĊIŻJONI:
L-Artikolu 1
Il-kliem "Turkija(2)" fl-Anness tad-Deċiżjoni tal-Kummissjoni 92/160/KEE huma sostitwiti b’ "Turkija".
L-Artikolu 2
Id-Deċiżjoni tal-Kummissjoni 92/260/KEE hija emendata kif ġej:
1. L-Anness I huwa emendat kif ġej:
(a) il-lista ta’ pajjiżi terzi fil-Grupp B hija sostitwita b’ din li ġejja:
"l-Awstralja (AU), il-Bulgarija (BG), il-Belarus (BY), Ċipru (CY), ir-Repubblika Ċeka (CZ), l-Estonja (EE), il-Kroazja (HR), l-Ungerija (HU), il-Litwanja (LI), il-Latvja (LV), ir-Repubblika tal-Maċedonija (MK) (2), New Zealand (NZ), il-Polonja (PL), ir-Rumanija (RO), ir-Russja (1) (RU), ir-Repubblika Slovakka (SK), is-Slovenja (SL), l-Ukrajna (UA), ir-Repubblika Federali tal-Jugolavja (YU);"
(b) tiżdied in-nota li ġejja:
"(2) Il-Kodiċi provviżorju li ma jaffettwax id-denominazzjoni definittiva tal-pajjiż li jiġi attribwit wara l-konklużjoni tan-negozjati li bħalissa qegħdin isiru fil-Ġnus Magħquda."
(ċ) il-lista tal-pajjiżi terzi fil-Grupp C hija sostitwita b’ din li ġejja:
"il-Kanada (CA), Hong Kong (HK), il-Ġappun UP), ir-Repubblika tal-Korea (KR), il-Makaw (MO), il-Malasja (peninsula) (MY), Singapor (SG), it-Tajlandja (TH), l-Istati Uniti ta’ l-Amerika (US).";
2. L-Anness II huwa emendat kif ġej:
(a) it-tielet inċiż tat-taqsima III(d) taċ-ċertifikati tas-saħħa A, B, C u D huwa sostitwit bis-segwenti:
"- l-Emirati Uniti Għarbin, l-Awstralja, il-Bulgarija, il-Belarus, il-Kanada, l-Isvizzera, Ċipru, ir-Repubblika Ċeka, l-Estonja, Greenland, Hong Kong, il-Kroazja, l-Ungerija, Iceland, il-Ġappun, ir-Repubblika tal-Korea, il-Litwanja, il-Latvia, ir-Repubblika tal-Meċedonja, il-Makaw, il-Malasja (peninsula), in-Norveġja, New Zealand, il-Polonja, ir-Rumanija, ir-Russja (1), Singapor, ir-Repubblika Slovakka, is-Slovenija, it-Tajlandja, l-Ukrajna, l-Istati Uniti ta’ l-Amerika, ir-Repubblika Federali tal-Jugoslavja.";
(b) iċ-ċertifikat tas-saħħa E huwa emendat kif ġej:
(i) taqsima III "Informazzjoni sanitarja" hija sostitwita bl-Anness I ta’ din id-Deċiżjoni;
(ii) tiżdied nota kif ġej:
"(6) It-testijiet tal-laboratorju meħtieġa skond il-kundizzjonijiet f’dan iċ-ċertifikat tas-saħħa ta’ l-annimali għandhom jitwettqu minn laboratorju approvat mill-Istat Membru destinatarju. Ir-riżultati tat-test, attestati mil-laboratorju, għandhom jkunu mehmuża maċ-ċertifikat tas-saħħa ta’ l-annimali li jakkumpanja lill-annimal. Dawn id-dispożizzjonijiet jgħoddu għall-pajjiżi li ġejjin: it-Turkija (TR)."
L-Artikolu 3
Id-Deċiżjoni tal-Kummissjoni 93/197/KEE hija emendata kif ġej:
1. L-Anness I huwa emendat kif ġej:
(a) il-lista tal-pajjiżi terzi fil-Grupp B hija sostitwita b’ din li ġejja:
"l-Awstralja (AU), il-Bulgarija (BG), il-Belarus (BY), Ċipru (CY), ir-Repubblika Ċeka (CZ), l-Estonja (EE), il-Kroazja (HR), l-Ungerija (HU), il-Litwanja (LI), il-Latvja (LV), ir-Repubblika tal-Maċedonija (MK) (3), New Zealand (NZ), il-Polonja (PL), ir-Rumanija (RO), ir-Russja (1) (RU), ir-Repubblika Slovakka (SK), is-Slovenja (SL), l-Ukrajna (UA), ir-Repubblika Federali tal-Jugolavja (YU)"
(b) tiżdied in-nota tal-qiegħ kif ġej:
"(3) Il-kodiċi provviżorju li ma jaffettwax id-denominazzjoni definittiva tal-pajjiż li jiġi attribwit wara l-konklużjoni tan-negozjati li bħalissa qegħdin isiru fil-Ġnus Magħquda."
(ċ) Il-kliem "Turkija (1) (2) (TR)" jiżdiedu fl-ordni alfabetiku tal-kodiċi ISO tal-pajjiż fil-lista tal-pajjiżi terzi fil-Grupp E.
2. Iċ-ċertifikat tas-Saħħa E fl-Anness II huwa emendat kif ġej:
It-titolu huwa sostitwit b’ dan li ġej:
"Ċertifikat tas-Saħħa
Għall-importazzjonijiet lejn it-territorju Komunitarju ta’ żwiemel irreġistrati mill-Emirati Għarab Magħquda, il-Baħrejn, l-Eġittu (1), il-Ġordan, il-Kuwajt, il-Lebanon, il-Libja, l-Oman, il-Qatar, l-Arabja t’ Isfel (1), is-Sirja, it-Turkija (1) u ta’ ekwini rreġistrati u ekwini għat-trobbija u l-produzzjoni fl-Alġerija, l-Iżrael, il-Marokk, Malta, il-Mawrizju u t-Tuneżija."
(a) It-Taqsima III "Informazzjoni Sanitarja" hija sostitwita bl-Anness II ta’ din id-Deċiżjoni.
(b) tiżdied in-nota tal-qiegħ kif ġej:
"(5) It-testijiet tal-laboratorju meħtieġa skond il-kundizzjonijiet f’dan iċ-ċertifikat tas-saħħa ta’ l-annimali għandhom jitwettqu minn laboratorju approvat mill- Istat Membru destinatarju. Ir-riżultati tat-test, attestati mil-laboratorju, għandhom jinhemżu maċ-ċertifikat tas-saħħa ta’ l-annimali li jakkumpanja lill-annimal. Dawn id-dispożizzjonijiet jgħoddu għall-pajjiżi li ġejjin: it-Turkija (TR)."
L-Artikolu 4
Id-Deċiżjoni 98/404/KE hija b’ dan imħassra.
L-Artikolu 5
L-Istati Membri għandhom jemendaw il-miżuri li japplikaw għat-Turkija u jġibuhom konformi ma’ din id-Deċiżjoni.
L-Artikolu 6
Din id-Deċiżjoni hija indirizzata lill-Istati Membri.
Magħmula fi Brussel, fil-31 ta’ Lulju 2002.

Labels: 18
3
5
6